****

**REPUBLIKA E SHQIPËRISË**

**PREFEKTI I QARKUT KUKËS**

**Nr. 1/6 Prot. Kukës, më 04.02.2019**

**L Ë N D A : Verifikimi i Ligjshmërisë *së Akteve.***

**DREJTUAR : KRYETARIT TË BASHKISË**

 **KËSHILLIT TË BASHKISË**

 **K U K Ë S**

**Bazuar në nenin 16, pika 2, shkronja “ b “ të ligjit nr. 107/2016 “Për Prefektin e Qarkut”, pasi verifikova kompetencën, juridiksionin dhe bazën ligjore të vendimeve të datës 29.01.2019 të Këshillit të Bashkisë kukës :**

 **V E N D O S A :**

 **Të Konfirmoj vendimet e datës 29.01.2019, tё Kёshillit tё Bashkisë kukës**

**- Vendim Nr.03 ; “Këshilli i Bashkisë kukës n**ë mbledhjen e tij të datës së mësiperme, pas shqyrtimit të Relacionit dhe P/Vendimit të paraqitur nga Drejtoria Juridike, Prokurimeve Publike dhe IT-se, bazuar në ligjin Nr.139/2015, datë 17.12.2015 “Për vetëqeverisjen vendore” nenet 8/2, 9/1/1.1/b, 35, 54, ligjin Nr.44/2015, date 30.04.2015 “Kodi i Proçedurave Administrative në RSH”, ligjin Nr.10 279, datë 20.05.2010 “Për kundërvajtjet administrative” nenet 2,7,10,13,19, ligjin Nr.9632, date 30.10.2006 “Për sistemin e taksave vendore” *(i ndryshuar)* nenet 5/ç/iv,17,34, ligjin Nr.8378, datë 22.07.1998 “Kodi Rrugor” *(i ndryshuar)*, nenet 6,12,14,15, ligjin Nr.8094, datë 21.03.1996 “Për largimin publik të mbeturinave” neni 37, ligjin Nr.8224, date 15.05.1997 “Për organizimin dhe funksionimin e Policise se Bashkise dhe te Komunes” *(i ndryshuar)* nenet 8,13, VKM Nr.1096, datë28.12.2015, nenet 10-14, Rregullores së AKEP Nr.22, datë 24.06.2011, udhëzimin e përbashkët të Ministrit të Financave dhe Ministrit të Brendshëm Nr.655/1 datë 06.02.2007 “Për përcaktimin e uniformitetit të standardeve proçedurale dhe të raportimit të sistemit të taksës vendore”, si dhe shkresës së DAB Nr.479 Prot. date 23.09.2018, mori vendim :

**1.**Të miratojë kategoritë dhe nivelin e gjobave për shkeljet në fushën e kundërvajtjeve administrative, si më poshtë vijon:

 a).Niveli i gjobave për dëmtim dhe ndërhyrje në infrastrukturën rrugore:

|  |  |  |  |
| --- | --- | --- | --- |
| **1** | **Niveli i gjobave për dëmtim dhe ndërhyrje në infrastrukturën rrugore të jetë si më poshtë** | **Njësia** | **Vlera** |
| **1.1** | Dëmtim rruge | Lekë | 5,000 |
| **1.2** | Bllokim rruge | Lekë | 2,000 |
| **1.3** | Dëmtim bordure | Lekë | 2,000 |
| **1.4** | Dëmtim trotuari | Lekë | 1,500 |
| **1.5** | Bllokim trotuari | Lekë | 1,500 |
| **1.6** | Dëmtim, bllokim, vjedhje pusete | Lekë | 3,000 |
| **1.7** | Ndotje të rrugëve nga mjetet e transportit për punime në qytet:* persona juridikë
 | Lekë | 2,000 |
| * persona fizikë
 | Lekë | 1,000 |
| * qytetarë
 | Lekë | 1,000 |

b).Niveli i gjobave për ndotje të hapësirës publike:

|  |  |  |  |
| --- | --- | --- | --- |
| **2** | **Niveli i gjobave për ndotje e ambientit/hapësirës publike është** | **Njësia** | **Vlera** |
| **2.1** | Hedhja e mbetjeve urbane në rrugë, trotuar, kudo në hapësirën publike, jashtë vendeve të përcaktuara: |  |  |
|  | * persona juridikë
 | Lekë | 5,000 |
|  | * persona fizikë
 | Lekë | 2,000 |
|  | * qytetarë
 | Lekë | 1,000 |
| **2.3** | Keqpërdorimi dhe ndërrimi i destinacionit të kazanëve dhe koshave | Lekë | 5,000 |
| **2.4** | Hedhja e inerteve në vende të pamiratuara: |  |  |
|  | * persona juridikë
 | Lekë | 5,000 |
|  | * persona fizikë
 | Lekë | 2,000 |
|  | * qytetarë
 | Lekë | 1,000 |
| **2.5** | Vendosja pa leje e posterave, tabelave, banderolave, etj. | Lekë | 1,000 |
| **2.6** | Lëvizja me kafshë në rrugë automobilistike dhe hapësira publike. | Lekë | 500 |

c).Niveli i gjobave për kryerjen e aktivitetit tregtar pa liçencë, autorizim apo leje përkatëse:

|  |  |  |  |
| --- | --- | --- | --- |
| **3** | **Niveli i gjobave për kryerjen e aktivitetit tregtar pa licencë, autorizim apo leje përkatëse** | **Njësia** | **Vlera** |
| **3.1** | Mos-pajisja me liçencë, autorizim apo çertifikatë përkatëse transporti:* Motokarro
 | Lekë | 1,000 |
| * transport udhëtarësh taksi (1+4)
 | Lekë | 2,000 |
| * transport udhëtarësh taksi (1+8)
 | Lekë | 3,000 |
| * transport udhëtarësh taksi ( mbi 8 vende)
 | Lekë | 5,000 |
| * mjete të tonazhit të lartë
 | Lekë | 5,000 |
| * hyrja pa autorizim në rrugët kryesore të qytetit për mjetet e tonazhit të lartë
 | Lekë | 2,000 |
| **3.2** | Shitje e lëndëve djegëse pa liçencë, për përdorim nga konsumatorët fundorë. | Lekë | 5,000 |
| **3.3** | Mospajisja me leje për zënie të hapësirës publike* ekspozim malli
 | Lekë | 1,000 |
| * veprimtari të cilat do të zhvillohen në hapësirat publike.
 | Lekë | 5,000 |
| * shërbim me tavolina jashtë lokalit.
 | Lekë | 1,500 |
| **3.4** | Mospajisja me leje për vendosje reklame: |  |  |
| * e thjeshtë
 | Lekë | 1,000 |
| * elektronike
 | Lekë | 2,000 |
| **3.5** | Mos-marrja e masave për izolimin e ambientit për daljen e zhurmave nga ambientet e lokaleve. | Lekë | 5,000 |
| **3.6** | Mospajisje me leje për ushtrim ambulator | Lekë | 2000 |
| **3.7** | Ushtrim i veprimtarive per promocion biznesi, aktiviteteve kulturore, sportive, etj. pa leje te autoritetit perkates vendor | Lekë | 5000 |

d).Niveli i gjobave për shkeljet ne fushen e qarkullimit rrugor:

*(rrjeti i rrugeve te brendshme dhe rurale)*

|  |  |  |  |
| --- | --- | --- | --- |
| **4.** | **Niveli i gjobave për shkeljen e rregullave te qarkullimit rrugor** | **Njësia** | **Vlera** |
| **4.1** | Stacionimi i automjeteve, publike/private, jashte vendqëndrimeve te miratuara. | Lekë | 2,000 |
| **4.2** | Zenie parkingu ne hapesire te kufizuar | Lekë | 1,000 |
| **4.3** |   | Lekë | 10,000 |
| **4.4** | Demtimi i veprave te artit te rrugeve | Lekë | 5,000 |
| **4.5** | Demtimi, zhvendosja, apo heqja e sinjalizimit rrugor | Lekë | 5,000 |
| **4.6** | Kryerja e punimeve, depozitimeve dhe hapja e kantiereve rrugore, pa leje te entit pronar te rruges. | Lekë | 20,000 |
| **4.7** | Transformimi i hyrjeve a degëzimeve ekzistuese te rrugeve, pa leje te entit pronar te rruges. | Lekë | 20,000 |
| **4.8** | Ngushtimi i rrugeve me te mbjella dhe gardhe | Lekë | 10,000 |
| **4.9** | Kalimi i ujërave ose tubave të ujit, pa leje te entit pronar te rruges | Lekë | 10,000 |
| **4.10** | Qëndrimi i autokampeve, në zona rrugore te pa miratuara | Lekë | 2,000 |
| **4.11** | Parkimi i mjeteve para ose pranë pikave te grumbullimit te mbetjeve | Lekë | 5,000 |

e).Niveli i gjobave për dëmtimet dhe ndërhyrjet në rrjetin e ndriçimit rrugor:

|  |  |  |  |
| --- | --- | --- | --- |
| **5.** | **Niveli i gjobave për dëmtimet dhe ndërhyrjet në rrjetin e ndriçimit rrugor** | **Njësia** | **Vlera** |
| **5.1** | Lidhje në rrjetin ajror të ndriçimit publik | Lekë | 2,000 |
| **5.2** | Dëmtim të shtyllave të ndriçimit publik | Lekë | 2,000 |
| **5.3** | Dëmtim i ndriçuesve të ndriçimit publik | Lekë | 2,000 |
| **5.4** | Përdorimi i shtyllave të ndriçimit si suport për montimin e reklamave, kapjen e kabllove etj. | Lekë | 2,000 |
| **5.5** | Dëmtim i traseve, kabllove dhe linjave ajrore nga punimet që kryhen pranë tyre me leje dhe pa leje si dhe shkulja e shtyllave. | Lekë | 5,000 |
| **5.6** | Ndërhyrje në kuadrot elektrik publik | Lekë | 5,000 |

ë).Niveli i gjobave për dëmtime dhe ndërhyrje në rrjetin e ujësjellësit:

|  |  |  |  |
| --- | --- | --- | --- |
| **6.** | **Niveli i gjobave për dëmtime dhe ndërhyrje në rrjetin e ujësjellësit** | **Njësia** | **Vlera** |
| **6.1** | Lidhje e pa miratuar në tubacion | Lekë | 2,000 |
| **6.2** | Dëmtim i pusetave | Lekë | 2,000 |
| **6.3** | Dëmtimi i tubacioneve nga punimet që kryhen pranë tyre me leje ose pa leje | Lekë | 2,000 |

f).Niveli i gjobave për ndërhyrje dhe dëmtime në hapësirat publike:

|  |  |  |  |
| --- | --- | --- | --- |
| **7.** | **Niveli i gjobave për ndërhyrje dhe dëmtime në hapësirat e gjelbërta dhe publike** | **Njësia** | **Vlera** |
| **7.1** | Dëmtimi i hapësirave publike të gjelbërta | Lekë | 2,000 |
| **7.2** | Dëmtimi, prerja e pemëve dhe bimeve dekorative | Lekë | 5,000 |
| **7.3** | Zënie e hapësirës së gjelbër pa leje | Lekë | 2,000 |

 g).Niveli i gjobave për Sherbimin Veterinar:

|  |  |  |  |
| --- | --- | --- | --- |
| **8.** | **Niveli i gjobave për inspektoriatin veterinar** | **Njësia** | **Vlera** |
| **8.1** | Për mishin e therur të tregtuar të pa çertifikuar nga Inspektorati Veterinar | Lekë | 5,000 |
| **8.2** | Mos-marrja e masave për izolimin kafshëve te luksit | Lekë | 2,000 |

**2.**Të ardhurat nga masat administrative me gjobë për shkeljet e parashikuara ne kete vendim, paguhen nga kundërvajtësi brenda 5 ditëve nga dita që vendimi ka marrë formën e prerë.

1. Pas kalimit të këtij afati, për çdo ditë vonesë, paguhet 2 për qind kamatë deri në një muaj.
2. Me kalimin e afatit njëmujor, gjoba vilet sipas rregullave të përcaktuara në ligjin "*Për kundërvajtjet administrative"*

3.Per shkeljet e konstatuara ne fushen e qarkullimit rrugor, bllokimi i mjeteve vendoset nga sherbimi i policisë bashkiake, i cili verifikon shkeljen, sipas mënyrave të përcaktuara nga aktet në zbatim.

1. Për bllokimin e mjetit bëhet shënimi në proçes-verbalin e ngarkimit të shkeljes të njoftuar sipas rregullave te percaktuara.
2. Përveç heqjes së mjetit, lejohet edhe bllokimi i mjetit nëpërmjet zhvendosjes së tij dhe përdorimit në rrota të një pajisjeje të veçantë me çelës, pa pasur nevojë për ruajtje.
* Përdorimi i kësaj pajisjeje nuk lejohet kur mjeti në pozicion të parregullt përbën pengesë ose rrezik për qarkullimin rrugor.
* Niveli i gjobës në rastin e dëmtimit të bllokuesit të mjetit (clamps), do të jetë 10.000 lekë, duke shtuar dhe vlerën e dëmit.
1. Heqja e bllokimit kryhet me kërkesë të pronarit, pas pagimit të shpenzimeve të ndërhyrjes, bllokimit dhe heqjes së bllokimit, sipas mënyrave të përcaktuara në aktet në zbatim.
2. Heqja dhe bllokimi i mjeteve përbëjnë një masë administrative plotësuese ndaj masës administrative me gjobë që është parashikuar për shkeljet e konstatuara.

**4.**Të ardhurat që krijohen nga vjelja e gjobave kalojnë 100 për qind në buxhetin e Bashkise Kukes.

**5.**Për zbatimin e këtij vendimi ngarkohet Policia Bashkiake, Drejtoria e Taksave dhe Tarifave Vendore, Drejtoria e Sherbimeve Publike si dhe Drejtoria e Financës dhe Buxhetit.

 **- Vendim Nr.04 ; “Këshilli i Bashkisë kukës n**ë mbledhjen e tij të datës së mësiperme, pas shqyrtimit të Relacionit dhe P/Vendimit të paraqitur nga Drejtoria Juridike, Prokurimeve Publike dhe IT, bazuar në ligjin Nr.139/2015, të miratuar me datë 17.12.2015 “Për vetëqeverisjen vendore” nenet 8/2, 9/1/1.1/b, 23/1, 54, ligjin Nr.44/2015, të miratuar me datë 30.04.2015 “Kodi i Proçedurave Administrative në RSH”, ligjin Nr.8102, datë 28.03.1996 “Për kuadrin rregullator të sektorit të furnizimit me ujë dhe të largimit dhe përpunimit të ujërave të ndotura” *(i ndryshuar)*, neni 22/2, VKM Nr.63, date 27.01.2016 “Për riorganizimin e operatorëve që ofrojnë shërbimin me ujë të pijshëm,grumbullimin, largimin dhe trajtimin e ujrave të ndotura”, VKM Nr.1304, datë 11.12.2009 “Për miratimin e modelit të rregullores - Për furnizimin me ujë dhe për kanalizimet në zonën e shërbimit të Ujësjellës Kanalizimeve sh.a”, udhëzimit Nr.3, datë 28.07.2004 i Ministrit të Rregullimit të Territorit dhe Turizmit “Për administrimin e ujit të pijshëm” si dhe shkresës së shoqërisë së Ujesjelles-Kanalizimeve Kukës sh.a, Nr.346 Prot. datë 31.10.2018 mori vendim:

**1.**Të miratojë propozimin drejtuar ERRU-së, për unifikimin e tarifave për shërbimin e furnizimit me uje të pijshëm dhe largimin e ujrave të përdorura.

**2.**Dhënien e mendimit për mos-ndryshimin e tarifës së furnizimit me ujë të pijshëm dhe largimit të ujrave të ndotura për zonën e shërbimit që operon shoqëria Ujësjellës-Kanalizime Kukes sh.a, për:

1. Konsumatorët familjar;
2. Institucionet shtetërore;
3. Entet private;

**3.**Shoqëria Ujësjellës-Kanalizime Kukes sh.a, të ndjekë hapat dhe proçedurat ligjore pranë Entit Rregullator të Ujit (ERRU), për zgjatjen e afateve të vlefshmerisë së tarifave aktuale.

**4.**Për zbatimin e këtij vendimi ngarkohet shoqëria e Ujesjelles-Kanalizimeve sh.a, Kukës.

**-Vendim Nr.05 ; “Këshilli i Bashkisë kukës në** mbledhjen e tij të datës së mësiperme, pas shqyrtimit të Relacionit dhe P/Vendimit të paraqitur nga Drejtoria Juridike, Prokurimeve Publike dhe IT, bazuar në ligjin Nr.139/2015, të miratuar me datë 17.12.2015 “Për vetëqeverisjen vendore” nenet 8/2, 9/1/1/1/b, 15,18/3, ligjin Nr.44/2015, të miratuar me datë 30.04.2015 “Kodi i Proçedurave Administrative në Republikën e Shqipërisë”, ligjin Nr.119/2014, të miratuar me datë 18.09.2014 “Për të drejtën e informimit” nenet 3,4, si dhe urdhërin e Komisionerit për të Drejtën e Informimit dhe Mbrojtjen e të Dhënave Personale Nr.211, datë 10.09.2018 “Për miratimin e programit model të transparencës” mori vendim:

**1.**Të miratojë Programin e Transparencës për Bashkinë Kukës, bashkangjitur këtij Vendimi.

**2.**Rishikimi i plotë i programit të transparencës do të bëhet një here në 2 (dy) vjet.

**3.**Për zbatimin e këtij vendimi ngarkohet Koordinatori për të drejtën e informimit, Sekretari i Këshillit Bashkiak si dhe drejtoritë e administratës së Bashkisë Kukës.

**4.**Bashkëngjitur Programi model i transparencws pwr njwsitw e vetwqeversjes vendore

**- Vendim Nr.06 ; “Këshilli i Bashkisë kukës në** mbledhjen e tij të datës së mësipërme, pas shqyrtimit të Relacionit dhe P/Vendimit të paraqitur nga Drejtoria e Arsimit Parashkollor, QKF, dhe Sherbimeve Mbeshtetese, bazuar në ligjin Nr.139/2015, të miratuar me datë 17.12.2015 “Për vetëqeverisjen vendore” nenet 8/2, 9/1/1.1/b, 54, ligjin Nr.44/2015, të miratuar me datë 30.04.2015 “Kodi i Proçedurave Administrative në Republikën e Shqipërise”, Ligjit nr.69/2012, date 21.06.2012 “Per sistemin arsimor parauniversitar ne Republiken e Shqiperise” i ndryshuar, Ligji Nr.48/2018 “Për disa shtesa dhe ndryshime në ligjin Nr.69/2012, “Për sistemin arsimor parauniversitar në Republikën e Shqipërisë” ( I ndryshuar)”, si dhe të VKM Nr.776 datë 16.12.2018, “Për kuotat financiare të ushqimit në mensa e konvikte, përcaktimin e kritereve për përfitimin e bursave dhe pagesave për nxënësit e arsimit parauniversitar në institucionet arsimore publike, për vitin shkollor 2018-2019”, Pika 2.4 a,b. si dhe shkresës Nr.449 prot datë 14.01.2019 të Ministrisë Financave dhe Ekonomisë mori vendimin:

Shpërndarjen e bursave për nxënësit e vitit të pare te arsimit mesem professional, në institucionet arsimore publike për vitin shkollor 2018-2019sipas listës Nr.1 bashkëlidhur vendimit,

1. Për zbatimin e këtij vendimi ngarkohen, Drejtoria e Arsimit Parashkollor, QKF dhe Shërbime Mbështetëse, Drejtoria e Financës dhe Buxhetit,

**-Vendim Nr.07 ; “Këshilli i Bashkisë kukës në** mbledhjen e tij të datës së mësipërme, pas shqyrtimit të Relacionit dhe P/Vendimit të paraqitur nga Drejtoria e Arsimit Parashkollor, QKF, dhe Sherbimeve Mbeshtetese, bazuar në ligjin Nr.139/2015, të miratuar me datë 17.12.2015 “Për vetëqeverisjen vendore” nenet 8/2, 9/1/1.1/b, 54, ligjin Nr.44/2015, të miratuar me datë 30.04.2015 “Kodi i Proçedurave Administrative në Republikën e Shqipërise”, VKM Nr.903 datë 21.12.2016, dhe VKM Nr.697 datë 21.11.2018, si dhe shkresës Nr.12254/1 prot, datë 26.11.2018, të Ministres se Arsimit, Sportit dhe Rinisë mori vendim:

**1.**Të miratojë shpërndarjen e bursave për studentët në institucionet arsimore të larta publike për vitin akademik 2018-2019.

2.Te miratojë listën sipas renditjes së paraqitur. (Aneksi Nr.1)

3.Te miratoje nga ½ bursë studentëve në liste nga Nr.1 – 170 (85 bursa = 170 ½ bursa) nga bursat e akorduara të MASR me shkresën Nr.12254/1 prot, datë 26.11.2018

4. Tu akordoje ½ bursa nga të ardhurat e Bashkisë Kukës 4 studentëve te parë (Nr.1 deri 4) duke plotesuar kriterin ligjor për statusin e jetimit e invaliditetit të personit.

Pjesës së mbetur deri tek nr.231, me ½ bursa nga të ardhurat e Bashkisë Kukës.

* Gjithsej 65 studentë me ½ bursë

5.Për zbatimin e këtij vendimi ngarkohen, Drejtoria e Financës dhe Buxhetit, Drejtoria e Arsimit Parashkollor, QKF dhe Shërbimeve Mbështetëse.

 **- Vendim Nr.08 ; “Këshilli i Bashkisë kukës n**ë mbledhjen e tij të datës së mësipërme, pas shqyrtimit të Relacionit dhe P/Vendimit të paraqitur nga Drejtoria e Arsimit Parashkollor, QKF, dhe Sherbimeve Mbeshtetese, bazuar në ligjin Nr.139/2015, të miratuar me datë 17.12.2015 “Për vetëqeverisjen vendore” nenet 8/2, 9/1/1.1/b, 54, ligjin Nr.44/2015, të miratuar me datë 30.04.2015 “Kodi i Proçedurave Administrative në Republikën e Shqipërise”, Ligjit nr.69/2012, date 21.06.2012 “Per sistemin arsimor parauniversitar ne Republiken e Shqiperise” i ndryshuar, Ligji Nr.48/2018 “Për disa shtesa dhe ndryshime në ligjin Nr.69/2012, “Për sistemin arsimor parauniversitar në Republikën e Shqipërisë” ( I ndryshuar)”, si dhe të VKM Nr.776 datë 16.12.2018, “Për kuotat financiare të ushqimit në mensa e konvikte, përcaktimin e kritereve për përfitimin e bursave dhe pagesave për nxënësit e arsimit parauniversitar në institucionet arsimore publike, për vitin shkollor 2018-2019”, Pika 3, 5 ,**5.3**,**7**, 10 mori vendim :

1. Të miratoj listat 1,2,per rikonfirmimin e rishpërndarjen e bursave për arsimin e mesëm, për nxënësit e akomoduar në Konviktin “20 Dëshmorët” Kukës, bashkëlidhur vendimit, sipas kritereve të VKM Nr.776 datë 16.12.2018, “Për kuotat financiare të ushqimit në mensa e konvikte, përcaktimin e kritereve për përfitimin e bursave dhe pagesave për nxënësit e arsimit parauniversitar në institucionet arsimore publike, për vitin shkollor 2018-2019”,Pika3,5 ,**5.3**,**7**, 10,

2. Për zbatimin e këtij vendimi ngarkohen, Drejtoria e Financës dhe Buxhetit, Drejtoria e Arsimit Parashkollor, QKF dhe Shërbime Mbështetëse, Drejtoria e Konviktit “20 Dëshmorët” Kukës.

**Kaq për dijeni.**

**P R E F E K T I Zenel KUҪANA**

Konceptoi: D.Korbi

 I.Lisha

Pranoi : F.Lekica

Miratoi : A.Domi

 Adresa: Sheshi “Skënderbej” ; Nr. tel 0242 2378; Email: prefekti.kukes@mb.gov.al ; <http://prefekturakukes.gov.al/>